stanford-oval/wikipedia huggingface dataset:
פולין קטן
גאוגרפיה

פולין קטן משתרע באזור שטח ההיקוות העילי של נהר הויסלה, ומכסה שטח רמה נרחב, הררי למחצה הכולל עמקים רבים. האזור נמתח מהרי הקרפטים בדרום ועד לנהרות פיליצה ו-וְיֶיפְּש (Wieprz) בצפון. אזור פולין קטן מחולק לארבעה חבלי ארץ גאוגרפיים מרכזיים: רמת פולין קטן, אגן סַנְדוֹמְיֶיז', הרי שְׁוְויֶינְטוֹקְזִ'יסְקיֶה ורמת לובלין.
רמת פולין קטן מהווה את חלקו הדרומי-מרכזי של אזור פולין קטן. היא כוללת רמה גאוגרפית גבוהה מאוד יחסית לפולין, ומהווה את המשכה המזרחי של חבל הארץ הגאוגרפי שלזיה עילית. במחצית הדרומית של רמת פולין קטן מצוי רכס הרי הקרפטים בכלל ובפרט הרי טאטרה. הרים אלו הם הגבוהים ביותר בפולין והם מתנשאים לגובה של למעלה מ-2,000 מטר מעל גובה פני הים. ברכסי הרים אלו מצוי מקורו של נהר הויסלה, הנהר החשוב ביותר בפולין. הוויסלה זורם משם באלכסון בכיוון צפון מזרח לאורך כ-200 קילומטר, ולאחר מכן מתעקל ופונה צפונה, כאשר רחוק בהמשכו הוא מגיע אל אזור מזוביה.
סביב גדותיו של הוויסלה מצוי עמק ארוך וצר המשתרע לאורך הנהר. במרכזו של אזור פולין קטן, עמק הוויסלה מתרחב לכדי שפלה לא גדולה המכונה אגן סַנְדוֹמְיֶיז'. אזור זה כולל אגן היקוות של מספר נהרות נוספים על נהר הוויסלה, היוצרים שפלה רחבה יחסית לאזור. ממערב ומצפון לנהר הוויסלה תנאי השטח הופכים לגבוהים יותר, ושם הרי שְׁוְויֶינְטוֹקְזִ'יסְקיֶה מתנשאים לגובה בינוני הנע בין 400 ל-600 מטרים מעל גובה פני הים. רכסי הרים אלו תחומים ממזרח ומדרום על ידי נהר הוויסלה.
מעברו השני של נהר הוויסלה (ממזרח לנהר), תנאי השטח גם כן הופכים לגבוהים יותר, ויוצרים את רמת לובלין. רמה זו נמוכה מעט מהרי שְׁוְויֶינְטוֹקְזִ'יסְקיֶה, ובעלת פני שטח אחידים יותר. בכל אזור פולין קטן ישנם אגמים לרוב, יערות ומישורים חקלאיים. תנאי השטח ההרריים של המקום שונים מהמישורים בשאר פולין, ובמהלך עונת החורף, הופך לבירת ספורט החורף של פולין.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה

בפולין קטן מתגוררים כשמונה מיליון תושבים. האזור מיושב יחסית, ורוב האוכלוסייה בו כפרית, אוכלוסייה הכוללת מאות רבות של כפרים הפזורים ברחבי האזור. לעיתים הכפרים מתפרנסים בעיקר מחקלאות, ולעיתים הם מהווים פרברים של הערים והעיירות שברחבי פולין קטן.
| הערים הגדולות והמרכזיות באזור פולין קטן> תמונה | הערים הגדולות והמרכזיות באזור פולין קטן> סמל | הערים הגדולות והמרכזיות באזור פולין קטן> שם | הערים הגדולות והמרכזיות באזור פולין קטן> אוכלוסייה (2014) | הערים הגדולות והמרכזיות באזור פולין קטן> מחוז |
| --- | --- | --- | --- | --- |
|  |  | קרקוב   Kraków | 759,800 | פולין קטן |
|  |  | לובלין   Lublin | 343,144 | לובלין |
|  |  | צ'נסטוחובה   Częstochowa | 231,527 | שלזיה |
|  |  | ראדום   Radom | 217,834 | מזוביה |
|  |  | קיילצה   Kielce | 199,475 | שוויינטוקז'יסקיה |
|  |  | טרנוב   Tarnów | 111,830 | פולין קטן |
|  |  | סנדומייז'   Sandomierz | 24,457 | שוויינטוקז'יסקיה |
דמוגרפיה > שפה, זהות ותרבות מקומית

באזור פולין קטן מדברים בניב פולני מקומי המובחן משאר חלקי פולין. הניב המקומי הוא הנפוץ ביותר בפולין, והוא מדובר גם באזורים רחבים מחוץ לאזור פולין קטן. הניב מחולק לשלושה ניבי משנה: ניב לובלין הכולל את צפון מזרח פולין קטן, ניב סנדומייז' הכולל את מערב האזור, וניב סאנוק הכולל את דרום מזרחו. לניב של פולין קטן הייתה השפעה רבה על ניבים פולניים אחרים, בעיקר על הניב הפולני השלזי. לאורך השנים הוא היה לניב הפולני המוביל ביצירה הפולנית, בעיקר לאורך ימי הביניים והרנסאנס. עם זאת, במהלך המאות האחרונות, פינה הניב של פולין קטן את מקומו לניב המזוביאני הוורשאי, שהפך לניב הפולני הראשי.
במבוסס על הניב המקומי, לאורך השנים הייתה לתושבי פולין קטן זהות מסוימת שהייתה מובחנת ושונה משאר האזורים בפולין, אשר מלבד שפה התאפיינה גם בתרבות מקומית ייחודית. הזהות המקומית נשחקה עם השנים, אך קיבלה תפנית מסוימת אם חלוקתה הסופית של פולין בשנת 1795, אז רובו ככולו של אזור פולין קטן הועבר לשליטה אוסטרו-הונגרית והופרד מדינית משאר האזורים של פולין. ההפרדה המדינית יצרה ניתוק מסוים של פולין קטן מהחלק הרוסי והפרוסי, ובמקביל ספג האזור מורשת אוסטרית שהשפיעה במידת מה על פולין קטן והוסיפה לייחוד המקומי. למרות זאת הזהות המקומית של תושבי פולין קטן המשיכה להיות מוגבלת, כאשר זו הצטמצמה עוד יותר עם הקמתה של פולין מחדש בתום מלחמת העולם הראשונה (1918), אז שולב פולין קטן מחדש בפולין כולה. מאז הזהות המקומית חזרה להיות שולית יחסית, אם בכלל קיימת. למרות זאת, יש בנמצא כמה ארגונים פוליטיים ותרבותיים לא ממשלתיים אשר מנסים לטפח את מורשת האזור וזהותו. דוגמה בולטת לכך זה ארגון "איגוד הכפרים והמחוזות של פולין קטן" (Stowarzyszenie Gmin i Powiatów Małopolski) - אשר מהווה ארגון לשיתוף פעולה בין מועצות מקומיות שונות באזור. כמו כן מגזינים שונים מסקרים את פולין קטן ויושבים בו.
המטבח המקומי של פולין קטן כולל מאכלים ומאפיינים שמזוהים היום היטב עם המטבח הפולני. מאכל בולט שכזה הוא הכעך (הבייגל), אשר הומצא בצורתו המודרנית בקרקוב. בנוסף לכך האזור מזוהה גם עם גבינות איכות מסוימות, לרבות גבינת האוסציפק (Oscypek). מוצר פופולרי אחר במטבח של פולין קטן הוא משקה הבירה על גווניו השונים, אשר מיוצר במקום ומיוצא ממנו. במרחבים הכפריים באזור נהוג לבצע שימוש רב במיונז ובפסטה. האזור מתאפיין גם בתלבושות עממיות מסורתיות ייחודיות שקנו להם גם אחיזה באזורים אחרים בפולין. לצד זאת מדי שנה נערכים בפולין קטן שורה של פסטיבלים עממיים אשר רבים מהם מפארים את המורשת המקומית של האזור.
יהדות פולין קטן

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

ווייוודת פולין קטן
ווייוודת שוויינטוקז'יסקיה
זגלמביה
גליציה
הערות שוליים

1 2  Gloger, Zygmunt (1903). Geografia historyczna ziem dawnej Polski (in Polish). Nabu Press. ISBN 978-1-145-33359-8.
↑  Baza Demografia: Stan ludności 2014, Ludność stan w dniu 30 VI, Ludność według płci i miast
↑  "Dialekt małopolski" (in Polish). Teraz Małopolska. 30 March 2010. Retrieved 19 April 2011.
↑  Stowarzyszenie Gmin i Powiatów Małopolski
↑  "Stowarzyszenie" (in Polish). Stowarzyszenie Gmin i Powiatów Małopolski. Retrieved 19 April 2011.
↑  "Miejsce dla spragnionych" (in Polish). zyciewarszawy.pl. 27 August 2009. Retrieved 8 October 2011.
↑  "Polish Mountaineers – Folk Costumes, Tradition and History – Polish Culture". Culture.polishsite.us. 26 October 2003. Retrieved 8 October 2011.
↑  "Polish Folk Costumes in Different Regions of Poland – Past & Present – Polish Culture". Culture.polishsite.us. 10 October 2003. Retrieved 8 October 2011.
↑  "Muzeum Wsi Radomskiej w Radomiu". Muzeum-radom.pl. 15 July 2010. Retrieved 8 October 2011.
↑  "Małopolskie Dni Dziedzictwa Kulturowego". Dnidziedzictwa.pl. Retrieved 8 October 2011.
| --- | --- |
בקרת זהויות :  PLWABN: 9810609157405606  GND: 4098501-5  NKC: ge129940  VIAF: 237271300   WorldCat (עם VIAF): 237271300 
האיחוד הפולני-ליטאי. באדום: האזור שהיה נתון לשלטון המלוכה הפולנית. השליש המערבי שלו כונה "פולין גדול", ושאר השטח כונה "פולין קטן"
נוף טיפוסי בדרום פולין קטן
טירת בנדין
מפת ניבים של השפה הפולנית: 
      פולנית פולין גדול;      פולנית מזוביאנית;      פולנית פולין קטן;      פולנית שלזית;      פולנית קשוביאנית
גברים פולנים בבגדים מסורתיים המאפיינים את פולין קטן
החברה האקונומטרית

| --- | --- |
 תחום:  השכלה גבוהה 
 מדינה:  ארצות הברית 
 מייסדים:  רגנר פריש, קרל מנגר, וולטר א. שווארט, נורברט וינר, הנרי שולץ, ג'וזף שומפטר, הארולד הוטלינג, אייסטיין אור 
 תקופת הפעילות:  29 בדצמבר 1930 – הווה (94 שנים) 
 www.econometricsociety.org
 קואורדינטות:  42°03′09″N 87°40′38″W﻿ / ﻿42.052476°N 87.677119°W﻿ / 42.052476; -87.677119
 he
 
החברה האקונומטרית (Econometric Society) היא אגודה מדעית בין-לאומית העוסקת באקונומטריקה. זהו ארגון בלתי-תלוי ללא שייכות לארגונים העוסקים במתמטיקה או בסטטיסטיקה. הארגון נוסד ב-29 בדצמבר 1930 בקליבלנד, אוהיו. נכון ל-2014 חברים בארגון כ-700 מומחים בתחום, כך שהארגון הוא מהגדולים בתחומו.
בין החברים המייסדים של הארגון ניתן למנות את: ג'וזף שומפטר, קרל מנגר, אייסטיין אור, נורברט וינר ואחרים. בארגון חברים אנשי אקדמיה רבים מישראל, רובם המוחלט מהאוניברסיטאות תל אביב והעברית.
החברה היא המוציאה לאור של כתב העת המדעי "Econometrica". פרופ' צחי גלבוע מאוניברסיטת תל אביב משמש כסגן עורך בכתב עת זה.
מדליות ואירועים

החברה מעניקה מספר אותות ומדליות לעוסקים בתחום:
מדליית פריש, על-שם רגנר פריש, המוענקת אחת לשנתיים על מחקר תאורטי או אמפירי שפורסם בחמש השנים האחרונות בכתב-העת "Econometrica".
הרצאת פישר-שולץ, על-שם אירווינג פישר והנרי שולץ, הרצאה שנתית שניתנת על ידי כלכלן לא-אירופאי באספה האירופאית (או בשנים בהם מתקיים קונגרס עולמי - בקונגרס העולמי).
הרצאת וולרס-באולי, הרצאה שנתית שניתנת על ידי כלכלן לא מצפון אמריקה, באספת הקיץ בצפון אמריקה (או בשנים בהם מתקיים קונגרס עולמי - בקונגרס העולמי).
הרצאת ג'ייקוב מרשק, המתקיימת כל שנה במיקום אחר מחוץ לצפון-אמריקה ואירופה
הערות שוליים

↑  רשימת חברי הארגון באתר החברה
| --- | --- |
בקרת זהויות :  NLI: 987007422935305171  GND: 332-3  ISNI: 0000 0001 0940 3082  LCCN: n79058648  NKC: vse2012686670  SUDOC: 059817631  VIAF: 122924023   WorldCat (עם VIAF): 122924023
הסיפור המודרני: בן המלך והעני

| --- | --- |
לוגו הסרט
לוגו הסרט
 מבוסס על:  בן המלך והעני 
 בימוי:  ג'יימס קוטרוצ'י 
 שחקנים ראשיים:  קול ספראוס   דילן ספראוס  קיי פנבייקר   וינסנט ספאנו   דדי פיפר
 מוזיקה:  דניס מקארתי 
 מדינה:  ארצות הברית 
 חברה מפיצה:  Sony Pictures Home Entertainment, נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  15 בספטמבר 2007
 משך הקרנה:  90 דק' 
 שפת הסרט:  אנגלית 
 סוגה:  סרט נעורים, סרט ילדים, סרט קומדיה, סרט מבוסס יצירה ספרותית 
 מקום התרחשות:  פלורידה 
 דף הסרט ב־IMDb
 
הסיפור המודרני: בן המלך והעני הוא סרט בבימויו של ג'יימס קוטרוצ'י ובכיכובם של קול ספראוס ודילן ספראוס, המבוסס על הרומן "בן המלך והעני" מאת מארק טוויין. הסרט שודר לראשונה ב-15 בספטמבר 2007. הסרט שודר בטלוויזיה ברחבי העולם, בעיקר בערוץ דיסני.
דמויות

אדי טודור (קול ספראוס): שחקן הקולנוע המפורסם, רוצה להיות כמו ילד רגיל ונמאס לו שמחליטים לו על החיים. לאחר שהוא מתחלף עם טום הוא מגלה כמה החיים הקודמים שלו חשובים לו והוא מנסה לעשות הכל בשביל לחזור להיות אדי ואפילו אם זה להיחקר במשטרה.
טום קנטי (דילן ספראוס): חבר של ליידי אליזבט, יתום, עני וחי חיים פשוטים, מעריץ את אדי טודור והחלום שלו הוא להיות שחקן כמוהו. החבר הטוב ביותר שלו הוא מילס שמלמד אותו גם משחק. לאחר שהוא מתחלף עם אדי הוא מגלה שהוא מאוד אוהב לשחק אבל שהוא גם מתגעגע לסבא שלו ולמילס.
ליידי אליזבט (קיי פנבייקר): חברה של טום, שחקנית, היא שונאת את אדי והם כל הזמן רבים.
מילס (וינסנט ספאנו): השכן והחבר הכי טוב של טום, אבא של אדי, שחקן לשעבר.
פופ (אד לאוטר): סבא של טום והוא חי איתו מאז שההורים של טום מתו, הוא עני והוא עובד בעבודות גננות. הוא לא רוצה שטום יהיה שחקן, הוא לא מאמין בו והוא רוצה שהוא יעבוד איתו בגננות.
ג'רי (סאלי קלרמן): עוזרת של השחקן אדי, מאוד דאגנית ואימהית. הציעה לעשות סרט המשך על בן המלך והעני.
פיוג'י

| --- | --- |
סמל פיוג'יסמל פיוג'י

 מדינה:  איטליה איטליה
 מחוז:  לאציו לאציו
 חבל ארץ:  פרוזינונה
 בירת העיר:  פיוג'י 
 שטח:  33 קמ"ר
 גובה:  747 מטרים
 אוכלוסייה:  ‏
  ‑ בעיר:  10,082 (1 בינואר 2023)
  ‑ צפיפות:  266 נפש לקמ"ר (2004)
 קואורדינטות:  41°48′00″N 13°13′00″E﻿ / ﻿41.8°N 13.216666666667°E﻿ / 41.8; 13.216666666667 
 אזור זמן:  UTC+1
 http://www.comune.fiuggi.fr.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפיוג'י(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפיוג'י(למפת לאציו רגילה) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירניפיוג'י(למפת לאציו מוגדלת) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירניפיוג'י  he tabBackground:;tabBorder:#aaa;defaultTab:0;
 
פיוג'י (באיטלקית: Fiuggi) היא עיירת נופש ומרפא איטלקית, השוכנת בנפת פרוזינונה שבמחוז לאציו, צפונית-מזרחית לרומא. בעיר 9,158 תושבים. העיר, שכונתה "אנטיקולי די קמפניה" (Anticoli di Campagna) רכשה את המוניטין שלה במאה ה-14, כאשר האפיפיור בוניפקיוס השמיני טען כי אבני הכליות שלו נרפאו בשל מי המעיין שהובאו אליו מפיוג'י. מאתיים שנה לאחר מכן מיכלאנג'לו שיבח אף הוא את היתרונות של המים אשר ריפאו אותו מ"האבנים היחידות שהוא לא אוהב". בהמשך, בקבוקים של "מי פיוג'י" נשלחו למלכי אירופה. מתחילת המאה ה-20 רבים פוקדים את העיר למטרות ריפוי וספא.
תולדות העיר > כחלק ממדינת האפיפיור

מן המאה ה-16 ועד המאה ה-19 פיוג'י הייתה חלק ממדינת האפיפיור. בניגוד לערים אחרות, לעיר היה מקור הכנסה, מכירת המים המיוחדים, ולכן היא הוענקה למשפחות אצילים בתמורה לשירותים שנתנו לאפיפיור. האצילים לא עברו לגור בעיר, אך דאגו כי הנציגים שלהם יגבו מתושבי העיר את ההכנסות המגיעות להם. המעמד העליון שלא גר בעיר, החליט לצפות את חומות העיר מימי הביניים בציורים, דוגמת אלה המצויים ברומא. בימינו ישנה מגמה להסיר ציורים אלה ולהחזיר לחומות את המראה המקורי[דרוש מקור].
תולדות העיר > תיירות המרפא

משנת 1911 יזמה העיר את קידומה של תיירות המרפא. כחלק מהקידום נחנכו מעיינות "פונטה בוניפאצ'ו השמיני" (Fonte Bonifacio VIII) על שם האפיפיור בוניפקיוס שפרסם את סגולות הריפוי שלהם שהומלצו לו על ידי הרופא הקטלאני ארנאלדו מוויאנובה. כן נפתח מלון יוקרתי בשם "Il Grande Albergo Palazzo della Fonte" שהפך למשכן המשפחה המלכותית האיטלקית של אותם הימים, משפחת המלך ויטוריו אמנואלה השני. בשנת 1916 נחנכה מסילת הברזל בין העיר לבין רומא שחדלה לפעול, מסיבות כלכליות, בשנת 1982.
תולדות העיר > הבריגדה היהודית בימי מלחמת העולם השנייה

במהלך מלחמת העולם השנייה בעלות הברית הפכו את בית המלון לבית חולים, כאשר נבלמה התקדמותם בשל הקמת קו גוסטב - אחד ממערכות ההגנה של הצבא הגרמני במרכז איטליה כחלק מקו החורף. הבריגדה היהודית הגיעה לעיר, לאחר שבאוקטובר 1944, עגנה בנמל טאראנטו באיטליה, על מנת להשתתף בכיבוש איטליה יחד עם כוחות בעלות הברית. גדודי הבריגדה עלו צפונה והגיעו למחנה אימונים בפיוג'י.
הרב משה דב קספר, רב צבאי בבריגדה סיפר כי "היה מפתיע לראות באיזה מהירות הסתדרו האנשים והפכו את העיירה למוצב קדמי של ארץ ישראל". הנוכחות היהודית בעיר נודעה מרחוק על ידי השלטים בעברית ובאנגלית אשר הוצבו על ידי יחידת המשטרה הצבאית של הבריגדה, וכן בשל מגן דוד מוזהב על רקע כחול-לבן שהיה לסמל היחידה והושם בשלטיה. נוסף על כך, הדגל היהודי התנוסס בכל רחבי המחנה ואף למכוניות הבריגדה ניתנו כינויים עבריים כגון תל אביב, שרה ומטולה (שהייתה מכוניתו של הבריגדיר). יחידות צבא בעלות הברית שהיו בסביבה היו מודעות היטב לנוכחות הארץ-ישראלית.
חברי הבריגדה נכנסו למשטר חמור של אימונים לקראת יציאה לחזית. האימונים באיטליה היו שונים מהאימונים שהחיילים היהודים עברו בארבע השנים הקודמות. באותן השנים נשלל מהם, מנימוקים פוליטיים אימונים בכלי נשק קרביים. כאן הם רוכזו במטרה להיות חלק מצבא העומד להתמודד בקרב נגד הגרמנים והמטרה הייתה להכשיר את החיילים ככל שיידרש. אימוני החיילים כללו מסעות הליכה, מטווחי ירי, הכרת דרך השימוש במקלעים, פצצות מרגמות ותותחי 25 ליטראות, אימונים בתפעול מערכות הקשר ופענוח צפנים.
אחד האירועים הבולטים של החיים התרבותיים של הבריגדה היה ביקורה של להקת "מעין זה" הארץ-ישראלית. הלהקה, שהייתה מורכבת מחיילים וחיילות מהיחידות בא"י, ביצעה קונצרט בעיר.
פרסום פקודות היום בשפה העברית, השימוש בשפה גם לצורכי תרגול, הוצאת כתבי עת ועיתונים, שמירת השבת והחגים הלאומיים - יצרו אווירה שעוררה את הגאווה הלאומית. לאחר שלושה וחצי חודשים היו מוכנים לקרבות והצטרפו לארמייה השמינית של הצבא הבריטי להמשך כיבוש צפון איטליה. בתקופת האימונים נהרג מפגיעת מוקש סמוך לפיוג'י אחד מחברי הבריגדה.
העיר
בית כנסת צבאי ארעי שפעל בעיר בימי מלחמת העולם
תצפית על פיוג'י
מעיינות פונטה בוניפאצ'ו השמיני
ערים תאומות

גרמניה הלמשטדט, גרמניה
הרפובליקה הדומיניקנית סנטו דומינגו, הרפובליקה הדומיניקנית
כף ורדה טרפאל דה סן ניקולאו, כף ורדה
לקריאה נוספת

דב קנוהל (עורך ראשי), בהתנדב עם - מתנדבים דתיים במלחמת העולם השנייה, איגוד החיילים המשוחררים בישראל, מורשת, הוצאת ספרים בע"מ, תל אביב, 1989
הערות שוליים

↑  משה גולומב (גולוב) באתר ההנצחה לחללי מערכות ישראל.
| --- | --- |
בקרת זהויות :  NLI: 987007564469805171  LCCN: n82047494  MusicBrainz: db764139-180a-41ca-b60c-0226c769181e  NKC: ge569149  VIAF: 136061374   WorldCat (עם VIAF): 136061374
Team DSM

| --- | --- |

סאנווב בטור של בריטניה, 2019
 מידע על הקבוצות
 קוד UCI:  SUN
 אופניים:  קולנאגו (2005)   קוגה (2006–2011)   פלט (2012)   ג'איינט (2013–2018)   סרוולו (2019–היום)
 מכלולים:  סראם
 מיקום:  הולנד הולנד (2005–2014)   גרמניה גרמניה (2015–היום)
 תאריך ייסוד:  2005
 תחום:  כביש
 סטטוס:  UCI World Tour
 צוות מקצועי ראשי
 מנהל כללי:  Iwan Spekenbrink 
 מנהל ספורטיבי:  Rudie Kemna, Hans Timmermans, Dirk Reuling, Arthur van Dongen, Aike Visbeek, Hendrik Werner, Luke Roberts, Adriaan Helmantel, Marc Reef, Morten Bennekou, Sebastian Deckert, Christian Guiberteau 
 שמות קודמים
 2005   2006–2011   2012   2012–2013   2014   2015–2016   2017–:  שימאנו–ממורי   קורפ   סקיל–שימאנו   Project 1t4i   ארגוס–שימאנו   ג'איינט–שימאנו   ג'איינט–אלפסין   קבוצת סאנווב
 
Team DSM (בגרמנית: Team DSM) היא קבוצת אופני כביש מקצוענית הולנדית-גרמנית מסבב ה־UCI World Tour. הקבוצה רשומה בגרמניה אך בסיסה נמצא בדוונטר שבהולנד והספונסרית הראשית שלה, "DSM", היא חברה הולנדית. הקבוצה נחשבת לאחת משתי הקבוצות הגרמניות הבכירות בענף ביחד עם בורה–הנסגרוהה. יש לה ניצחון אחד בגרנד טור, עם טום דימולן בג'ירו ד'איטליה 2017.
היסטוריה ופעילות

הקבוצה קמה בשנת 2005 תחת השם "שימאנו–ממורי" ובסיסה היה בהולנד.
בשנת 2009 ערכה את הופעת הבכורה שלו בגרנד טור כאשר התחרתה בטור דה פראנס, אך הניצחון הראשון שלה בגרנד טור הגיע ב-2011, כשמרסל קיטל ניצח את הקטע ה-7 בוואלטה אספנייה. בשנת 2012 הקבוצה שינתה את הספונסרים שלה ושמה שונה בהתאם ל-"Project 1T4i", אך באמצע העונה השם שלה שונה ל-"ארגוס–שימאנו".
בעונת 2013 הקבוצה עלתה לדרג ה-UCI World Tour. בעונת 2014 חברת השמפו הגרמנית אלפסין נכנסה כספונסרית הראשית של הקבוצה לעונת 2015 ובעקבות כך שינתה הקבוצה את בסיסה מהולנד לגרמניה.
ב-23 בינואר 2016 שישה רוכבים של הקבוצה (וורן ברגיל, ראמון סינקלדם, ג'ון דגנקולב, צ'אד האגה, פרדריק לודוויגסון ומקס ואלשייד) נפגעו על ידי מכונית במהלך אימון בספרד, כל השישה סבלו מפציעות ברמות שונות. ב-2017, תחת המותג והשם סאנווב, הקבוצה השיגה את הניצחון הראשון שלה בגרנד טור, כשטום דימולן ניצח את הג'ירו ד'איטליה. עוד באותה עונה, הקבוצה ניצחה את קטגוריית הנקודות (מייקל מת'יוס) ואת קטגוריית ההרים (וורן בארגיל) בטור דה פראנס, כשכל אחד משני הרוכבים גם ניצח בשני קטעים. באותה שנה הקבוצה גם זכתה במדליית זהב באליפות העולם בנגד השעון הקבוצתי.
בשנת 2021 עזבה חברת סאנווב, לאחר ארבע שנים, את הקבוצה. חברת DSM, תאגיד רב-לאומי הולנדי, נכנסה כספונסר הראשי ושמה של הקבוצה שונה ל-"Team DSM", הקבוצה גם שינתה את מדיה, והחליפה את השחור-לבן שאפיין אותה שנים רבות בכחול-שחור, מהלך שגרר ביקורת על הדמיון לקבוצת סקיי ב-2015, הקבוצה גם החליפה מאופני סרוולו לאופני סקוט. באותה העונה עשתה הקבוצה את אחת מהחתמותיה הבולטות בעונות האחרונת כשהחתימה את רומן בארדה מ-AG2R La Mondiale, שסיים בעבר במקום השני והשלישי בטור דה פראנס 2017 ו-2016 בהתאמה. אך היא איבדה את מארק הירשי, לאחר שביטלה לו את החוזה, למרות שהיה חתום עד לסוף עונת 2021 וכבר לקח חלק בהכנות לעונה זו, כנראה בשל העובדה שכבר סיכם עם קבוצה אחרת ל-2022, החליטה DSM שלא ירכוב אצלה גם ב-2021.
סגל הקבוצה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא סגל הקבוצה מעודכן לשנת 2022.
הולנד תיימן ארנסמן
גרמניה ניקיאס ארנדט
צרפת רומן בארדה
בלגיה טיש בנוט
הולנד קייס בול
גרמניה ג'ון דגנקולב
גרמניה מרקו ברנר
צרפת רומיין קומבוד
איטליה אלברטו דאיינזה
גרמניה ניקו דנז
בריטניה מארק דונובן
הולנד נילס אקוך
אוסטריה פליקס גאל
אוסטרליה כריס המילטון
גרמניה לאון היינשקה
דנמרק יונאס הווידברג
דנמרק סורן קראג אנדרסן
דנמרק אסביורן קראג אנדרסן
נורווגיה אנדראס לקנסונד
גרמניה ניקלס מארקל
הולנד טים נברמן
הולנד יוריס ניווונהויס
דנמרק קספר פדרסן
דנמרק פרדריק רודנברג
גרמניה פלוריאן סטורק
גרמניה יאשה סוטרלין
הולנד מרטיין תוסבלד
בלגיה הנרי ואנדנאביל
ארצות הברית קווין ורמיירקה
אוסטרליה סם וולספורד
הערות שוליים

↑  Giant-Alpecin riders in hospital after car collision in Spain, BBC.com
↑  Sunweb changes to Team DSM for 2021 with arrival of new backers, VeloNews.com
↑  Romain Bardet joins Sunweb on two-year contract, cyclingnews.com
↑  Team DSM has reached a settlement agreement with Marc Hirschi, team-dsm.com
דמיטרי צ'יסטיאקוב

דמיטרי יורייביץ' צ'יסטיאקוב (ברוסית: Дми́трий Ю́рьевич Чистяко́в; נולד ב-13 בינואר 1994) הוא כדורגלן רוסי, המשחק בעמדת הבלם במועדון סוצ'י מליגת העל הרוסית ובנבחרת רוסיה בכדורגל.
קריירת מועדונים

את הופעת הבכורה המקצוענית שלו ערך בליגה המקצועית עבור זניט-2 ב-15 ביולי 2013 במשחק נגד טוסנו. הוא אומנם נכלל בסגל של זניט סנקט פטרבורג, אך מעולם לא הופיע במדיה ובעיקר נשלח להשאלה לקבוצות אחרות ושיחק במדי מיקה אשטראק הארמנית ובשיניק ירוסלבל ובטמבוב מליגת הכדורגל הלאומית של רוסיה, לפני שזכה להתעניינות מצד מועדונים בכירים אחרים במדינה.
לבסוף, ב-7 ביוני 2019, הוא חתם על חוזה לארבע שנים עם רוסטוב. הוא ערך את הופעת הבכורה שלו בפרמייר ליג הרוסי במדי רוסטוב ב-13 ביולי 2019 במשחק מול אורנבורג.
באוקטובר 2020 הושאל לזניט סנקט פטרבורג למשך עונה אחת עם אופציית רכישה. את הופעת הבכורה ערך במחזור 13 מול חימקי, ב-1 בנובמבר 2020, בניצחון 2:0 של קבוצתו. ביוני 2021 חתם עם זניט לחוזה עד סוף עונת 2024/2025. את שער הבכורה שלו במדי זניט הבקיע במשחק הליגה נגד ניז'ני נובגורוד בניצחון הביתי 5:1 בגזפרום ארנה, ב-19 בנובמבר 2021, במסגרת מחזור 15.
בינואר 2024, עבר בהשאלה לקבוצת סוצ'י.
קריירה בנבחרת

הוא נקרא לסגל הנבחרת הלאומית לראשונה למשחקי מוקדמות יורו 2020 מול סקוטלנד וקפריסין, ב-10 וב-13 באוקטובר 2019. הוא זומן גם למשחקי מוקדמות מונדיאל 2022 וערך את הופעת הבכורה במדי הנבחרת ב-8 באוקטובר 2021, במשחק מול סלובקיה, שבו נבחרתו ניצחה 1:0.
הערות שוליים

↑  "Career Summary". Russian Professional Football League. 10 בספטמבר 2014. {{cite web}}:  (עזרה)
↑  "Дмитрий Чистяков – игрок «Ростова»" [Dmitri Chistyakov is Rostov player] (ברוסית). FC Rostov. 7 ביוני 2019. {{cite web}}:  (עזרה)
↑  "Game Report by RFPL" (ברוסית). Russian Premier League. 13 ביולי 2019. {{cite web}}:  (עזרה)
↑  "Состав на Шотландию и Кипр" [Line-up for Scotland and Cyprus]. RFU (ברוסית). Russian Football Union. 30 בספטמבר 2019. {{cite web}}:  (עזרה)
הדיוויזיה המוטסת ה-11

| --- | --- |

 פרטים
 כינוי:  המלאכים הארקטיים
 מדינה:  ארצות הברית ארצות הברית
 שיוך:   צבא ארצות הברית
 סוג:  דיוויזיה
 בסיס האם:  בסיס אלמנדורף-ריצ'רדסון, אלסקה
 אירועים ותאריכים
 תקופת הפעילות:  1943-1958 2022 (הקמה מחדש) – הווה (כ־15 שנים)
 מלחמות:  מלחמת העולם השנייה
 נתוני היחידה
 כוח אדם:  11,600
 פיקוד
 יחידת אם:  הקורפוס הראשון
הדיוויזיה המוטסת ה-11 היא יחידה בצבא ארצות הברית תחת פיקוד הקורפוס הראשון ופיקוד אלסקה.
היסטוריה

הדיוויזיה הוקמה ב-25 בפברואר 1943 במהלך מלחמת העולם השנייה וכללה רגימנט מוצנח ושני רגימנטים מוטסים בדאונים. ביוני 1944 הועברה למערכה באוקיינוס השקט ואת טבילת האש שלה עשתה במערכה בפיליפינים ככוח החוד של הארמייה השישית בקרב לייטה, ובהמשך בפלישה לאי לוזון. את הצניחה המבצעית הראשונה ביצעו כוחות הדיוויזיה ברכס טאגטאיי, ולאחר מכן לחמו הכוחות בכיבוש מנילה. באוגוסט 1945 נשלחה הדיוויזיה ליפן כחלק מכוח הכיבוש האמריקאי ולאחר ארבע שנים הוחזרה לארצות הברית.
במלחמת קוריאה נשלח רגימנט צנחנים ללחימה. הדיוויזיה פורקה ב-1958. היא הופעלה מחדש בשנים 1963–1965 על מנת לבחון יכולות תקיפה מוסקות.
במאי 2022 הוכרז על ארגון מחדש של כוחות צבא ארצות הברית באלסקה תחת הדיוויזיה המוטסת ה-11. הדיוויזיה עתידה להיות מוכנה לפרישה מהירה בכל אזור ובפרט במוכנות לאזורים קרים, כגון האזור הארקטי, נפאל והודו. במסגרת הארגון מחדש הועברו לפיקוד הדיוויזיה בריגדת הסטרייקרים הראשונה (שהפכה לבריגדת החי"ר הראשונה) ובריגדת החי"ר הרביעית המוטסת (שהפכה לבריגדת החי"ר השנייה) שתיהן מהדיוויזיה ה-25.
יחידות

גדוד מפקדה
בריגדת החי"ר הראשונה ("הזאבים הארקטיים")
בריגדת החי"ר השנייה ("הספרטנים")
ארטילריית הדיוויזיה המוטסת ה-11
הבריגדה האווירית הקרבית של הדיוויזיה המוטסת ה-11
בריגדת התמיכה של הדיוויזיה המוטסת ה-11 (כולל כוחות מיוחדים ומודיעין)
הערות שוליים

↑  Army re-activates historic airborne unit, reaffirms commitment to Arctic Strategy, אתר צבא ארצות הברית, 8 ביוני 2022
↑  11TH AIRBORNE REACTIVATED IN ALASKA
| ארצות הברית דיוויזיות צבא ארצות הברית  |
| --- | --- | --- |
| דיוויזיות מוטסות | 11 • 13 • 17 • 80 • 82 • 101 • 108 |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 16 • 19 • 20 • 22 • 25 • 27 • 30 • 40 • 48 • 49 • 50 |  |
| דיוויזיות פרשים | 1 • 2 • 3 • 15 • 21 • 22 • 23 • 24 • 61 • 62 • 63 • 64 • 65 • 66 |  |
| דיוויזיות רגלים | 1 • 2 • 3 • 4 • 5 • 6 • 7 • 8 • 9 • 11 • 12 • 13 • 17 • 19 • 23 (אמריקל) • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 51 • 63 • 65 • 66 • 69 • 70 • 71 • 75 • 76 • 77 • 78 • 79 • 80 • 81 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 102 • 103 • 104 • 106 • 108 • הוואי • תעלת פנמה • הפיליפינים |  |
| דיוויזיות הרריות | 10  |  |